钦定古今图书集成/明伦汇编/氏族典/第073卷 > 朱祐槟
## 钦定古今图书集成/明伦汇编/氏族典/第073卷 > 朱祐槟

按《名山藏分藩记》：“益端王祐槟，张德妃生国建昌，本
荆邸也。荆王时，常有大蛇自梁蜿地，朝退若有人据
王座，荆王疑焉，故改蕲王。成化二十三年封，弘治八
年之国。性俭约，巾服浣至再，日一素食，无兼膳。好书
史，工楷篆。享国五十二年。爱民重士，无所侵扰。奸人
班明诬昌国王通王有逆谋，竟得白。”